Document ID: /roh_data/filtered/fineweb-2-filterrobots_roh.jsonl.gz/34187

Il gigant n’ha betg dapertut il nas davant
Las cifras da l’aviun èn impressiunantas. L’A380 ha plaz per enfin 853 passagiers.
Quai è il dubel dal «Jumbo» (Boeing 747-400). El paisa fin 560 tonnas, quai è tant sco quai che 100 elefants paisan. Giusut vesais vus ina cumparegliaziun tranter ils trais pli gronds aviuns da passagiers dal mund. E qua sa mussi che l’A380 n’ha betg , il link avra en ina nova fanestradapertut il nas ordavant e n’è gnanc uschè bler pli grond ch’ils auters.
L'Airbus A380 è atterrà ils 20 da schaner 2010 a Turitg
El è grond. El sgola lunsch ed el ha plaz per blera glieud. L’emprima atterrada a Turitg, ils 20 da schaner 2010 ha carmalà blera glieud sin la plazza aviatica.
Enturn l’aviun èn vegnidas pustadas saivs. Questas tegnan sin distanza ils aspectaturs da l’aviun. En l’aviun han mo paucas persunas pudì ir. Da vesair na devi dentant nagut spectacular. Tgi che tschertgava sutgas, tschertgava adumbatten. En l'aviun era mo in pau buts d’aua che duevan simular la paisa. Era uschiglio veseva l’aviun ora in pau sco in aviun che n'era anc betg a fin. Quai è uschia perquai ch’i sa tractava mo d’in aviun per far tests.
Respostas sin la dumonda pertge ch'in aviun sa insumma sgular datti qua...